**cu privire la aprobarea Condiţiilor tehnice de transmitere a informaţiei de localizare primară în cazul apelurilor la numărul unic de urgență 112**

În temeiul art. 15 alin. (3) din Legea cu privire la organizarea şi funcţionarea Serviciului naţional unic pentru apelurile de urgenţă 112 nr. 174 din 25 iulie 2014 *(Monitorul Oficial al Republicii Moldova, 2014, nr.231-237, art. 533),* art. 8 alin. (1), art. 9 alin. (1) lit. a) și u), art. 10 alin. (1) lit. a) și art. 64 din Legea comunicaţiilor electronice nr.241-XVI din 15 noiembrie 2007 *(Monitorul Oficial al Republicii Moldova, 2008, nr. 51-54, art. 155)*, cu modificările şi completările ulterioare, pct. 14 şi pct. 15 lit. b) din Regulamentul Agenţiei Naţionale pentru Reglementare în Comunicaţii Electronice şi Tehnologia Informaţiei, aprobat prin Hotărârea Guvernului Republicii Moldova nr. 905 din 28 iulie 2008 *(Monitorul Oficial al Republicii Moldova, 2008, nr. 143-144, art. 917)*, Consiliul de Administraţie

**HOTĂRĂŞTE:**

# Se aprobă Condiţiile tehnice de transmitere a informaţiei de localizare primară în cazul apelurilor la numărul unic de urgență 112, conform Anexei.

# Prezenta hotărâre se publică în Monitorul Oficial al Republicii Moldova.

**Preşedintele Consiliului Grigore VARANIŢA**

**de Administraţie**

**Membrii Consiliului**

**de Administraţie Corneliu JALOBA**

 **Marian POCAZNOI**

Anexă

la Hotărârea Consiliului de Administraţie al

Agenţiei Naţionale pentru Reglementare în

Comunicaţii Electronice şi Tehnologia Informaţiei

nr. din

**CONDIŢIILE TEHNICE DE TRANSMITERE A INFORMAŢIEI DE LOCALIZARE PRIMARĂ ÎN CAZUL APELURILOR LA NUMĂRUL UNIC DE URGENȚĂ 112**

1. **DISPOZIŢII GENERALE**
2. Condiţiile tehnice de transmitere a informaţiilor de localizare primară în cazul apelurilor la numărul unic de urgență 112 *(în continuare Condiții)* stabilesc datele care indică elementele de reţea relevante din punctul de vedere al localizării echipamentului terminal şi care nu necesită prelucrare suplimentară din partea furnizorului, conţinutul, formatul și condițiile de transmitere a acestora către Serviciul 112.
3. Pe baza informației de localizare primară, sistemul informațional automatizat al Serviciului 112 obține date prelucrate care indică poziția geografică a echipamentului terminal al unui utilizator de telefonie mobilă care apelează numărul 112 sau adresa fizică de instalare a punctului terminal pentru rețele de telefonie fixă de la care se apelează numărul 112.
4. În sensul prezentelor Condiții, se definesc următoarele noțiuni și acronime:
5. *arie de localizare* ‑ set de stații grupate pentru optimizarea semnalului radio;
6. *CGI (Cell Global Identity) ‑* identitate globală a celulei care reprezintă un număr unic general utilizat pentru identificarea, la nivel global, a unei celule sau al unui sector de celulădin rețeaua publică de telefonie mobilă, format dinMCC, MNC, LAC și CID;
7. *CID ‑* cod unic de identificare a unei celule sau a unui sector de celulă într-o arie de localizare;
8. *identitatea liniei apelante (date de identificare a liniei care apelează - Calling Line Identification - CLI )* ‑ număr geografic sau nongeografic în format național prevăzut în Planul Național de Numerotare Republicii Moldova sau în formatul țării de origine al apelantului în roaming;
9. *IMEI* ‑ număr internațional de identitate al echipamentului terminal mobil *(International Mobile Equipment Identity)*;
10. *LAC* ‑ cod al ariei de localizare *(Location Area Code),* care reprezintă un număr unic al ariei de localizare curentă;
11. *MCC* — cod mobil de țară *(Mobile Country Code*), Republica Moldova - 259;
12. *MNC* ‑ cod al rețelei mobile *(Mobile Network Code),* care identifică furnizorul rețelei mobile;
13. *testare* ‑ operațiune prin care se realizează un set de acțiuni ce trebuie efectuate și încheiate cu succes pentru validarea transmiterii informației de localizare primară și de identificare a apelantului, potrivit dispoziţiilor prezentelor Condiții.
14. În cuprinsul prezentelor Condiții sunt, de asemenea, aplicabile definiţiile relevante prevăzute de Legea cu privire la organizarea şi funcţionarea Serviciului naţional unic pentru apelurile de urgenţă 112 nr.174 din 25 iulie 2014și Legea comunicaţiilor electronice nr. 241-XVI din 15 noiembrie 2007, precum şi de Condiţiile tehnice, juridice şi organizatorico-economice referitoare la realizarea comunicaţiilor electronice către/de la Serviciul 112, aprobate prin Hotărârea Consiliului de Administraţie al ANRCETI nr. […] din [………..]*.*
15. **INFORMAŢIA DE LOCALIZARE PRIMARĂ A TERMINALULUI APELANTULUI**
16. Furnizorii de reţele și/sau servicii publice de telefonie au obligaţia să asigure expedierea, în mod gratuit, către Serviciul 112 a informaţiei de localizare primară a terminalului apelantului precum și identitatea liniei apelante pentru toate categoriile de apeluri ce au ca destinație numărul 112, inclusiv:
17. *pentru rețelele de telefonie mobilă:*
18. indiferent de tehnologia sau echipamentul terminal utilizat de apelant;
19. indiferent de modalitatea de plată a serviciilor;
20. în cazul în care abonatul are sold negativ sau numărul este suspendat;
21. când apelantul a inclus opțiunea ”*număr ascuns”;*
22. în cazul în care furnizorul apelantului nu are acoperire în zona respectivă (în schimbul identităţii liniei apelante, se expediază codul IMEI al terminalului apelantului);
23. când terminalul apelantului nu conține o cartelă SIM sau când apelul se efectuează fără utilizarea cartelei SIM (în schimbul identităţii liniei apelante, se expediază codul IMEI al terminalului apelantului);
24. de la numere portate în rețeaua proprie;
25. de la numere active în rețeaua proprie pe baza unor acorduri de roaming;
26. *pentru rețelele de telefonie fixă* *sau bazate pe tehnologia VoIP:*
27. indiferent de tehnologia sau echipamentul terminal utilizat de apelant;
28. indiferent de modalitatea de plată a serviciilor;
29. în cazul în care abonatul are sold negativ sau numărul este suspendat;
30. când apelantul a inclus opțiunea ”număr ascuns”;
31. de la numere portate în rețeaua proprie.
32. Apelurile către numărul 112 inițiate de la echipamentele terminale ale abonaților aflați într-o zonă în afara ariei de acoperire a propriei rețele de telefonie mobilă vor fi preluate de către furnizorii de rețele și/sau servicii publice de telefonie mobilă care asigură furnizarea serviciului în acea zonă, cu condiția că echipamentul terminal este compatibil din punct de vedere tehnic cu rețeaua din zona respectivă.
33. Informația de localizare primară a terminalului apelantului în rețelele publice de telefonie mobilă în care se inițiază apelul către numărul 112 include următoarele date:
34. identitatea liniei apelante;
35. CGI, de forma unei secvențe de cifre care să includă date în următoarea succesiune: MCC MNC LAC CID.
36. Furnizorii de rețele și/sau servicii publice de telefonie mobilă transmit Serviciului 112 identitatea liniei apelante prin sistemul de semnalizare, iar CGI - prin canale directe dedicate securizate, în momentul conectării apelului către numărul 112.
37. Serviciul 112, de comun acord cu furnizorii de reţele și/sau servicii publice de telefonie mobilă, va identifica ziua din săptămână şi intervalul orar (noaptea) pentru efectuarea mentenanţei planificate, în care sistemele IT care asigură transmiterea informaţiilor prevăzute la pct.8 din prezentele Condiții către Serviciul 112 pot să nu fie disponibile, fără a afecta posibilitatea utilizatorilor de a efectua apeluri către numărul 112 în acest interval de timp.
38. În scopul localizării geografice a apelurilor primite la numărul 112, furnizorii de rețele și servicii publice de telefonie mobilă transmit, prin intermediul canalelor directe dedicate securizate, Serviciului 112, în termen de 20 de zile de la data solicitării inițiale a acestuia, datele privind acoperirea estimativă a reţelei sale de telefonie mobilă (per celulă/per sector de celulă), pentru tehnologiile 2G, 3G şi alte tehnologii utilizate pentru furnizarea de servicii voce, conform definiţiei acoperirii prevăzute de Condiţiile speciale tip de licenţă pentru utilizarea frecvenţelor/canalelor radio respective, în format vectorial de date, specifice sistemului informațional geografic (GIS - Geographical Information System). Ulterior, în termen de 10 zile de la încheierea fiecărei luni calendaristice, furnizorii de rețele și servicii publice de telefonie mobilă transmit Serviciului 112, în același mod, datele actualizate privind acoperirea estimativă a reţelei sale de telefonie mobilă, care să incorporeze toate modificările survenite în aceste date pe parcursul lunii precedente.
39. Informația de localizare primară în rețelele publice de telefonie fixă sau bazate pe tehnologia VoIP, în cazul furnizării serviciilor de telefonie prin intermediul numerelor geografice, reprezintă identitatea liniei apelante.
40. Identitatea liniei apelante se expediază Serviciului 112 de către furnizorul de rețele și servicii de telefonie fixă sau bazate pe tehnologia VoIP prin sistemul de semnalizare în momentul conectării apelului către numărul 112.
41. Serviciul 112 obţine informaţia privind rețeaua de telefonie fixă sau bazată pe telefonia VoIP, din care este inițiat apelul din baza de date centralizată de referinţă, pusă la dispoziţie de administratorul bazei de date centralizate pentru implementarea şi realizarea portabilităţii numerelor prin interfaţa Service Oriented Architecture Protocol (SOAP), utilizând protocoale Hypertext Transfer Protocol Secure (HTTPS) sau File Transfer Protocol (FTP).
42. Identitatea liniei apelante menționate în pct.10 din prezentele Condiții va fi asociată cu adresa fizică de instalare a punctului terminal al rețelei, inclusă în baza de date a propriilor abonați prevăzută la art. 15 alin.(4) din Legea cu privire la organizarea şi funcţionarea Serviciului naţional unic pentru apelurile de urgenţă 112 nr.174 din 25 iulie 2014.
43. Furnizorii de rețele și/sau servicii publice de comunicații electronice, Serviciul 112 şi serviciile specializate de urgenţă au obligaţia să asigure confidenţialitatea şi securitatea datelor cu caracter personal în procesul expedierii, recepționării și prelucrării informației de localizare primară în conformitate cu prevederile Legii privind protecția datelor cu caracter personal nr.133 din 08 iulie 2011.
44. **DISPOZIŢII FINALE**
45. Serviciul 112 va implementa un sistem-pilot în vederea identificării eventualelor disfuncţionalităţi cu privire la transmiterea informaţiilor de localizare primară.
46. După implementarea în rețelele publice de comunicații electronice a modificărilor necesare pentru implementarea serviciului național unic de urgență 112, Serviciul 112 va transmite furnizorilor respectivi, pentru coordonare, calendarul implementării sistemului-pilot și al efectuării procedurilor de testare, conform Planului de acțiuni privind implementarea Serviciului național unic pentru apelurile de urgență 112, aprobat prin Hotărârea Guvernului nr. 241 din 03 martie 2016.
47. Furnizorii de reţele și/sau servicii publice de comunicații electronice au obligaţia de a participa la efectuarea testelor, în condiţiile convenite cu Serviciul 112, şi de a colabora la soluţionarea operativă a disfuncţionalităţilor şi incompatibilităţilor identificate cu privire la transmiterea informaţiilor de localizare și identificare a apelantului.
48. Prezentele Condiţii se interpretează de către ANRCETI şi se aplică în conformitate cu legislaţia Republicii Moldova.
49. Serviciul 112 și furnizorii de rețele și/sau servicii publice de comunicații electronice vor depune toate eforturile pentru a rezolva pe cale amiabilă orice neînţelegere care se poate ivi între ei în cadrul sau în legătură cu îndeplinirea obligațiilor stabilite în prezentele Condiții.
50. Prezentele Condiţii se completează de drept cu dispoziţiile legislaţiei şi reglementările Republicii Moldova emise în acest sens.
51. Prezentele Condiții nu aduc atingere aplicării altor soluții tehnice complementare de localizare a terminalului apelantului identificate de către Serviciul 112 în comun cu furnizorii de rețele și/sau servicii publice de telefonie.
52. Prevederile comp. II din prezentele Condiţii nu se aplică serviciului public de telefonie bazat pe tehnologia VoWiFi. Furnizorul de rețele și/sau servicii publice de telefonie mobilă, care doreşte să ofere asemenea serviciu, va coordona, în prealabil, cu Serviciul 112 soluția tehnică de localizare a terminalului apelantului în cazul utilizării unui asemenea serviciu.
53. **RESPONSABILITĂŢI**
54. Nerespectarea prezentelor Condiţii conduce la aplicarea sancţiunilor stabilite de legislația în vigoare a Republicii Moldova.